BASES DE AXUDAS AO ESTUDO DE INFANTIL E CICLOS FORMATIVOS E Bacharelato
ADMINISTRACIÓN LOCAL — Municipal — Ponteareas (Subvencións e axudas, 06/07/2020)

O alcalde de Ponteareas na resolución de data 25 de xuño de 2020, acordou Prestar aprobación as BASES REGULADORAS DO PROCEDEMENTO DE CONCESIÓN DE AXUDAS MUNICIPAIS DE APOIO AO ESTUDO PARA O CURSO 2020/2021 DESTINADAS AO ALUMNADO MATRICULADO EN EDUCACIÓN INFANTIL (4º, 5º e 6º), FP BÁSICA, CICLOS FORMATIVOS E BACHARELATO. CONVOCATORIA DO ANO 2020, como figuran redactadas a continuación e abrir a convocatoria así como Publicar as mesmas no Taboleiro de anuncios municipal, na páxina web do Concello e no Boletín Oficial da Provincia. O prazo de admisión de solicitudes finalizará o 30 de setembro de 2019 e comezara a contar dende o día seguinte da publicación no Boletín Oficial da Provincia de Pontevedra do extracto remitido pola Base de Datos Nacional de Subvencións (BDNS). As axudas ao estudo contém planse no marco da Concellería de Ensino, Eventos, Saúde e Consumo e terán carácter extraordinario e finalista. As presentes Bases reguladoras para a concesión de axudas municipais ao estudo para o curso académico 2020/2021 con destino a familias con ingresos limitados, e que non dispoñen de ningunha outra axuda para a adquisición de libros de texto e material escolar, réxense polas seguintes bases normativas: O obxecto da convocatoria é regular o procedemento para a concesión de subvencións ás familias con ingresos limitados para o apoio ao estudo no curso escolar 2020/2021. Estas axudas son incompatibles con outras subvencións ou axudas para a mesma finalidade, procedentes de organismos públicos, comprometéndose a persoa solicitante a comunicarllo e reintegrarllo ao Concello nos casos en que proceda. Estas axudas outorgaranse de acordo aos principios de publicidade, concorrencia e obxectividade. O orzamento inicial ascende a 20.000,00 euros para o curso escolar 2020/21, con cargo á partida orzamentaria 32000-4800800 Serán obxecto destas bases as axudas para libros de texto e material escolar necesario para o alumnado da etapa de Educación Infantil (4º, 5º e 6º), FP Básica, Ciclos Formativos e Bacharelato dos centros escolares do Concello de Ponteareas. A contía da axuda nunca será maior, en ningún caso, da totalidade do gasto xustificado mediante copia compulsada da factura ou facturas de libros e material escolar, ata un máximo de 100 €. En caso de que o número de solicitudes con dereito a axuda sexa maior que o orzamento asignado, repartirase rateado o importe total do orzamento entre o número de solicitantes. Poderán ser beneficiarios destas axudas as familias empadroadas no Concello de Ponteareas que teñan menores ao seu cargo, matriculados para o curso escolar 2020/2021 nalgún centro de ensino de Ponteareas en Educación Infantil (4º, 5º e 6º), FP Básica, Ciclos Formativos e Bacharelato, ou noutra localidade no caso de CF que non se impartan no municipio, para axudas de libros de texto e material escolar e que non dispoñan de ningunha outra axuda de organismo público. A persoa beneficiaria será un dos proxenitores ou titor/a legal do/a menor para quen se solicitan as axudas e poderanse conceder tantas axudas como número de menores teñan matriculados en Educación Infantil, FP Básica, Ciclos Formativos e Bacharelato. Para ser beneficiario desta axuda é preciso cumprir os seguintes requisitos: 1. Unidade familiar censada en Ponteareas.2. Ser pai/nai/titor ou titora legal do alumnado matriculado en Educación Infantil (4º, 5º e 6º), FP Básica, Ciclos Formativos e Bacharelato nun centro escolar do Concello de Ponteareas no curso escolar 2020/21, ou noutra localidade no caso de CF.3. Non estar incurso nas prohibicións para obter a condición de beneficiario, recollidas no artigo 10 da Lei 9/2007, do 13 de xuño, de subvencións de Galicia, e o artigo 13 da Lei 38/2003, do 17 de novembro, xeral de subvencións, que son: a) Ser condenadas mediante sentencia firme a pena de pérdida da posibilidade de obter subvencións o axudas públicas. b) Solicitar a declaración de concurso, ser declarados insolventes en calquera procedemento, atoparse declarados en concurso, salvo que neste houbese adquirido a eficacia un convenio, estar suxeitos a intervención xudicial ou ser inhabilitados conforme a Lei concursal, sen que conclusa o período de inhabilitación fixado na sentencia de cualificación do concurso. Letra b) do número 2 do artigo 10 redactada polo artigo 26 da Lei 12/2014, 22 decembro, de medidas fiscais e administrativas c) Dar lugar, por causa de que foran declarados culpables, a resolución firme de calquera contrato celebrado coa administración. d) Estar incursa a persoa física, os administradores das sociedades mercantís ou aqueles que ostenten a representación legal doutras persoas xurídicas nalgún dos supostos de incompatibilidades que estableza a normativa vixente. e) Non atoparse ao corrente do cumprimento das obrigacións tributarias ao fronte da Seguridade Social ou ter pendente de pago algunha outra débeda coa Administración pública da Comunidade Autónoma nos termos que regulamentariamente se determinen. f) Ter a residencia fiscal nun país ou territorio cualificado regulamentariamente como paraíso fiscal. g) Non atoparse ao corrente de pago de obrigacións por reintegro de subvencións nos termos que regulamentariamente se determine. h) Ter sido sancionado mediante resolución firme coa pérdida da posibilidade de obter subvencións segundo a presente lei o la Lei xeral tributaria.4. Ter unha renda per cápita igual ou inferior a 9.000 € durante o ano 2019 ou ben unha situación económica sobrevida por mor do COVID-19 que fixera ter uns ingresos menores a 9000 € per cápita a partir de marzo de 2020, tendo que documentalo. Para a determinación da renda per cápita familiar terase en conta o disposto a continuación nesta base da convocatoria.5. Ter presentada a solicitude e documentación no prazo e forma legal establecido. Enténdese por renda per cápita a renda familiar dividida entre o número de membros da unidade computables. Computarán por dous os membros da unidade familiar que, figurando na solicitude, teñan unha discapacidade igual ou superior ao 33%, acreditada mediante certificación de invalidez ou pensión do organismo correspondente. Nos casos de violencia de xénero no ámbito familiar, quedarán excluídos do cómputo da renda per cápita os ingresos do agresor. No caso de divorcio ou separación legal dos pais, non se considerará membro computable aquel que non conviva co causante. Si terá esa consideración o novo cónxuxe, ou persoa unida por análoga relación, e as rendas incluiranse dentro do cómputo da renda familiar. Para os efectos de determinar a renda per cápita familiar, terase en conta a Declaración do exercicio 2019 e a situación persoal e familiar a 31 de decembro dese ano. Non se terán en conta os fillos nacidos, adoptados ou acollidos despois desta data. Sumaranse as rendas de todos os membros da unidade familiar, tomando as casiñas 505 e 510 da Declaración da Renda do exercicio 2019. De non presentar declaración, teranse en conta os ingresos netos de todos os membros computables durante o ano correspondente ao exercicio fiscal 2019. Deberán neste caso presentar certificación dos ingresos percibidos de empresa, organismo correspondente ou pensión alimenticia mediante sentenza de separación/divorcio ou convenio regulador. No caso de que os ingresos da unidade familiar durante o ano 2019 superaran o limiar establecido no requisito 4. da base Quinta e por mor da crise sanitaria do COVID-19 tivera reducido os seus ingresos por debaixo dos 9000 € per cápita aplicado proporcionalmente no período dende marzo ata a data de finalización do Estado de Alarma, terá dereito a esta axuda presentando os documentos que acrediten a citada situación económica (Vida laboral; nóminas; Declaración trimestral mod.130, no caso de autónomos; certificado que acredite os importes da prestación ou subsidio de desemprego en dito periodo; acreditación de ERTE.). Coa sinatura da solicitude a persoa solicitante declara, baixo a súa responsabilidade, que reúne o requisito de ingresos da unidade familiar que fai constar, e queda sometida ao réxime de infraccións e sancións a que se refire a base décimo segunda desta convocatoria. Para os efectos previstos nesta convocatoria, e con referencia á situación familiar ao 31 de decembro de 2019, considérase que conforman a unidade familiar: No caso de falecemento dalgún dos proxenitores, acreditarase tal circunstancia mediante un certificado de defunción. Os casos de separación ou divorcio acreditaranse mediante sentenza xudicial ou convenio regulador onde conste a custodia do menor. Se hai custodia compartida, as rendas de ambos proxenitores incluiranse dentro do cómputo da renda familiar. En casos especiais, deberá achegarse o certificado de convivencia onde figure o/a alumno/a polo que se solicita a axuda e todas as persoas que convivan con el, ou o certificado dos Servizos Sociais do Concello de Ponteareas. As solicitudes presentaranse no Rexistro Xeral do Concello de Ponteareas ou por calquera dos procedementos establecidos no artigo 16 da Lei 39/2015, de 1 de outubro, do procedemento administrativo común das administracións públicas, segundo o modelo (Anexo I). Non se terán en conta as solicitudes presentadas fóra de prazo. As solicitudes presentaranse xunto coa seguinte documentación: 1. Fotocopia do D. N. I. da persoa solicitante, pasaporte ou NIE vixente.2. Fotocopia do Libro de familia completo ou documento oficial acreditativo dos membros da unidade familiar coa súa data de nacemento.3. O concello consultara de oficio o empadroamento familiar. Deberán ter data de alta anterior a un ano natural. No caso de non ser así, deberán acreditar o domicilio familiar mediante contrato de aluguer, escritura da vivenda ou algún recibo de subministracións (auga, electricidade, gas.). Certificado de convivencia.4. Xustificante da matrícula en calquera dos centros de ensino de Ponteareas, ou no seu caso, doutras localidades, ou a xustificación de reserva de praza.5. Fotocopia da certificación do grao de discapacidade e/ou dependencia dos membros da unidade familiar recoñecidos como tales, no seu caso.6. Fotocopia da Declaración do IRPF do 2019.7. Certificación da conta bancaria no que conste o código de conta do cliente, que deberá coincidir coa da persoa solicitante da axuda, no modelo que consta no Anexo.8. Declaración de non percibir, ou ter solicitadas, outras axudas coa mesma finalidade, de calquera organismo público.9. Orixinal ou fotocopia compulsada da factura; factura proforma ou orzamento (para aqueles que soliciten anticipo), a nome do solicitante da axuda, que deberá ser emitida cos requisitos establecidos no Real decreto 1496/2003, do 28 de novembro, polo que se aproba o Regulamento polo que se regulan as obrigas de facturación, e se modifica o Regulamento do Imposto sobre o valor engadido.10. De non ter presentada a Declaración da Renda do exercicio 2019, achegarase o certificado de ingresos da empresa empregadora. En caso de ser pensionista ou desempregado, presentarase o certificado do organismo correspondente.11. En caso de que os ingresos da unidade familiar estiveran mermados por debaixo do limiar da renda per cápita establecida (9000€), polas consecuencias derivadas da crise provocada polo COVID-19, presentarán declaración xurada na que figure a situación laboral na que se atopan os membros maiores de idade da unidade familiar e xustificante dos ingresos dende marzo de 2020 ata a data de remate do Estado de Alarma, presentando nóminas, certificados u ben outros documentos que acrediten a situación actual.12. Declaración de non atoparse en ningún dos supostos de incapacidade ou incompatibilidade para a percepción de subvencións ou axudas públicas. As solicitudes presentadas remitiranse á Concellería de Ensino, Eventos, Saúde e Consumo do Concello de Ponteareas onde se procederá a: a) Comprobar os requisitos esixibles e a documentación acreditativa e, se fose o caso, requirir a emenda da solicitude ou documentación, de acordo co establecido no artigo 69 da Lei 39/2015, de 1 de outubro, do procedemento administrativo común das administracións públicas, para que no prazo de 10 días hábiles emende a falta, ou achegue os documentos requiridos, con indicación de que, de non facelo, terase por desistido da súa petición. A tal efecto constituirase un órgano colexiado avaliador da Concellería de Ensino, Participación Cidadá e Réxime Interior formado polas seguintes persoas: 1. Presidenta: A Concelleira de Ensino, Eventos, Saúde e Consumo, ou concelleiro en quen delegue.2. Vogais: 2.1. Jorge Luis Talavera Alfaro 2.2. Ana Álvarez Moya 3. Secretaria: Olga Bautista Porto Tal órgano reunirase en data fixada pola Concellería de Ensino, previa convocatoria. b) Estudo e valoración de cada unha das solicitudes presentadas. c) Tras isto, á Concellería de Ensino, Eventos, Saúde e Consumo presentará a proposta de resolución das axudas que se concederán. Esta proposta de resolución será remitida ao Alcalde. O trámite das solicitudes require a verificación de datos en poder das administracións públicas. Polo tanto, os modelos de solicitude incluirán autorizacións expresas ao órgano xestor para realizar as comprobacións oportunas que acrediten a veracidade dos datos. A Concellería de Ensino, Eventos, Saúde e Consumo publicará no taboleiro de anuncios do Concello, así como na súa páxina web, a relación das persoas beneficiarias e o importe das axudas concedidas. Tamén se incluirán as sancións que puidesen impoñerse, polo que a presentación da solicitude leva implícita a autorización para o tratamento necesario dos datos das persoas beneficiarias e a referida publicidade. Tamén será necesaria a autorización do resto dos membros computables da unidade familiar que figuren na solicitude. As bases da convocatoria publicaranse no Boletín Oficial da provincia, mediante bando da alcaldía, na páxina Web, así como no taboleiro de anuncios do Concello de Ponteareas. Darase publicidade, ademais, nos distintos colexios e institutos da vila, así como ás ANPAS destes. Tamén estas bases remitiranse á Base de Datos Nacional de Subvencións (BDNS) que será quen lle de traslado ao BOPPO do extracto desta. O prazo de presentación de solicitudes se iniciara o día seguinte da publicación no Boletín Oficial da Provincia de Pontevedra do extracto remitido pola Base de Datos Nacional de Subvencións (BDNS) e finalizara o 18 de agosto de 2020. Non se terán en conta as solicitudes fóra de prazo. A xustificación deste prazo ven dada para dar oportunidade ao maior número posible de beneficiarios, e así facer coincidir a data co comezo dos cursos académicos para os que se subvencionará o material. O Alcalde aprobará, mediante Decreto no prazo de 45 días, a resolución das axudas en base á proposta da Concellería de Ensino, Eventos, Saúde e Consumo do Concello de Ponteareas. A relación de axudas concedidas será publicada no taboleiro de anuncios do Concello de Ponteareas e na súa páxina web e individualmente a cada un dos solicitantes que perciban axudas, facendo constar o importe destas. Contra a resolución adoptada na execución das presentes bases, poderase interpor recurso de reposición perante o órgano que a ditou no prazo dun mes desde a data de publicación. Entenderase desestimado o recurso se transcorrido un mes desde a súa presentación non se obtivese resposta. Nese caso, poderase interpoñer recurso contencioso-administrativo no prazo de dous meses, tal e como prevé o artigo 8 da Lei 29/1998, do 13 de xullo, reguladora da xurisdición contencioso-administrativa. A forma de pagamento será mediante transferencia bancaria na conta que determine a persoa solicitante. Aboarase o importe concedido tras a comprobación da factura orixinal compulsada, presentada por parte da persoa beneficiaria no departamento de Ensino xunto coa solicitude, no caso de ter feito o gasto. Previa solicitude da/o interesada/o, a partir da publicación das listaxes definitivas, poderase anticipar o pago da subvención concedida, con carácter previo a xustificación, como financiamento necesario para poder adquirir os materiais obxecto da axuda, mediante resolución motivada, que se fará efectivo unha vez realizada a notificación da subvención. Tal como se establece no Decreto 11/2009, de 8 de xaneiro de 2009, polo que se aproba o Regulamento da Lei 9/2007, de 13 de xuño de 2007, de subvencións de Galicia (DOG nº 20, 29.01.2009) no artigo 63º. Pagos anticipados, artigos 1 e 2. A solicitude vira acompañada dunha declaración responsable co compromiso de presentar os xustificantes de realización efectiva do gasto que se subvenciona e do importe concedido, segundo modelo anexo, e deberan realizalo no prazo dun mes mediante factura orixinal ou compulsada. De conformidade co artigo 34.4 da 38/2003 LXSE, en ningún caso poderán realizarse pagos anticipados a beneficiarios cando se solicitou a declaración de concurso voluntario, ser declarados insolventes en calquera procedemento, acharse declarado en concurso, salvo que neste adquirise a eficacia un convenio, estar suxeitos a intervención xudicial ou ser inhabilitados conforme á Lei 22/2003, do 9 de xullo, Concursal, sen que concluíse o período de inhabilitación fixado na sentenza de cualificación do concurso. Estas solicitudes de pre pago, serán remitidas para a súa aprobación pola Xunta de Goberno, mediante proposta da Concelleira de Ensino, na que se farán constar o reflectido no apartado V punto V.2 da base 45 das bases de execución do orzamento municipal. A Concellería de Ensino, Eventos, Saúde e Consumo do Concello de Ponteareas poderá requirirlle á persoa solicitante cantos documentos e aclaracións considere necesarios para complementar o expediente. Tamén poderá dispor que se leven a cabo as comprobacións oportunas dos datos consignados polas persoas solicitantes. Procederase a devolución da axuda concedida, no caso de tela percibida, e implicara o impedimento da concesión dunha nova axuda por un periodo de dous anos, nos seguintes casos: a) non xustificar a compra debidamente b) falsidade ou ocultación dos datos ou documentos achegados polas persoas solicitantes. En todo o non previsto nas presentes bases serán de aplicación as normas básicas da Lei 38/2003, do 17 de novembro, xeral de subvencións (artigos 36 e 37) do Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeneral de Subvencións (artigos 91 a 94) e da Lei 9/2007, do 13 de xuño, de subvencións de Galicia (artigos 32 e 33) sobre causas de invalidez e réxime de reintegro das subvencións, réxime de infraccións e sancións en materia de subvención. O que se fai público para os efectos de establecemento do prazo de presentación de solicitudes por parte das persoas interesadas, tal e como se recolle nestas bases. O alcalde de Ponteareas Richard Charles El Bouti Serafi